Diari Oficial de la Generalitat Valenciana


Sumari del DOGV 4939, del 04-02-2005 (2005/732)

RESOLUCIÓ de 17 de novembre de 2004, del director general d'Energia, per la qual s'atorga l'autorització administrativa a Iberdrola Distribución Eléctrica, SAU, per a la construcció de dos dels tres trams de la línia elèctrica aèria de distribució de doble circuit a 132 kV, interprovincial, entre la subestació denominada ST Beneixama i la línia denominada Urrutia-Alcoi, s'aprova la part del projecte d'execució relativa a estos i es declara en concret la seua utilitat pública. Expedients 1.913/2004 i 2.056/2004.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4939

Data del DOGV
:   04-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/732


Data del document
:   17-11-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Muro de Alcoy
    * Beneixama
    * subministrament d'energia elèctrica
    * empresa privada

RESOLUCIÓ de 17 de novembre de 2004, del director general d'Energia, per la qual s'atorga l'autorització administrativa a Iberdrola Distribución Eléctrica, SAU, per a la construcció de dos dels tres trams de la línia elèctrica aèria de distribució de doble circuit a 132 kV, interprovincial, entre la subestació denominada ST Beneixama i la línia denominada Urrutia-Alcoi, s'aprova la part del projecte d'execució relativa a estos i es declara en concret la seua utilitat pública. Expedients 1.913/2004 i 2.056/2004. [2005/Q732]
  
Vistos els expedients amb referències ATLINE/2001/117 i ATLINE/2001/192/46 incoats pel Servici Territorial d'Indústria i Energia d'Alacant i la Unitat Territorial d'Energia de València, respectivament, a instància d'Iberdrola Ingeniería y Consultoría, SA, en representació d'Iberdrola Distribución Eléctrica, SAU, (d'ara en avant, Iberdrola), amb domicili a l'avinguda de Burgos, número 8, de Madrid, relativa a la sol·licitud d'autorització administrativa, d'aprovació del projecte i declaració d'utilitat pública, en concret per a la construcció d'una nova línia elèctrica aèria de distribució de doble circuit a 132 kV, interprovincial, entre la subestació transformadora denominada ST Beneixama, ubicada al terme municipal de Beneixama a Alacant i el suport número 173 de la línia Urrutia-Alcoi, al municipi de Muro de Alcoy de la mateixa província.
  
Vist que en el període d'informació pública a què va ser sotmesa la sol·licitud mitjançant anuncis en els butlletins oficials de les províncies d'Alacant i València dels dies 3 de novembre de 2001 i 30 d'octubre de 2001, respectivament, el Diari Oficial de la Generalitat Valenciana del 13 de novembre de 2001, el Boletín Oficial del Estado de l'11 de gener de 2002, els diaris de premsa La Verdad i Las Provincias dels dies 2 d'octubre de 2001 i 6 de juliol de 2001, respectivament, i l'exposició en els taulers d'edictes dels ajuntaments afectats, s'han presentat, en síntesi, les al·legacions següents:
  
- José Beneyto Martínez i Jorge Albero Pascual, propietaris de dos parcel·les situades al terme municipal de Banyeres de Mariola al·leguen que Iberdrola no els ha sol·licitat servitud de pas.
  
- El Col·lectiu Serrella, el grup municipal del BLOC de l'Ajuntament de Banyeres de Mariola, el president de l'Associació Mariola Verda de Bocairent, la presidenta del Centre Excursionista de Bocairent, el grup EUPV de Bocairent, la Societat de Caçadors de la Fontana d'Ontinyent, l'Associació Venial del Barri de Sant Josep, el president del Centre Excursionista d'Ontinyent, el Col·lectiu Ecologista la Balarma, el Grup Ecologista les Tosquetes, l'associació GAIA, el grup Bloc Nacionalista Valencià d'Ontinyent i l'associació Colla Ecologista la Carrasca al·leguen que el projecte produix impactes sobre el medi ambient, el patrimoni historicocultural i l'economia local i demanen que es prenguen les mesures oportunes perquè el projecte siga sotmés al procediment d'avaluació d'impacte ambiental i paisatgístic d'acord amb la legislació vigent i que d'acord amb la legislació vigent sobre protecció dels espais de la Xarxa Natura 2000, i de la zona LIC número 67 se soterre l'estesa de la línia elèctrica i que se soterre la línia.
  
- M.ª del Carmen Albero Martínez com a propietària de la parcel·la número 44 segons el projecte del municipi de Banyeres de Mariola, sol·licita la desviació de la línia fins a la mitgera que unix la parcel·la número 44 amb la 45 per la pròxima construcció en la dita parcel·la d'un habitatge unifamiliar aïllat amb caràcter rural. A més al·lega que la construcció de la línia produiria un gran impacte sobre el medi ambient i l'economia local. Per això demana que no afecte la zona del barranc d'Ontinyent i que se soterre la línia.
  
- M.ª Ángeles Pastor Vañó, Luis Vallcorral, M.ª Dolores Navarro Blasco, Luis Francés Cerdà, M.ª Elena Martínez Silvestre, Milagro Belda Calabuig, Lixto Blanguer Calatayud, Jorge Albero Pascual, Alberto Francés Cerdà, José Joaquín Gil Buchón, Juan Calabuig Francés, Juan Martínez Mira, José Juan Albero Bodí, M.ª Dolores Doménech Calabuig com a propietaris de diversos terrenys sobre els quals es projecta implantar la línia elèctrica, s'oposen al pas de la instal·lació elèctrica per les seues propietats i en el cas que legalment haguera de ser així, que la instal·lació elèctrica fóra soterrada.
  
- Juan Martínez Mira, propietari de la parcel·la número 12 al·lega que no ha rebut sol·licitud de servitud de pas aeri d'energia elèctrica per part d'Iberdrola, SA, i manifesta la seua oposició en contra que l'esmentada línia passe per la seua propietat i, per descomptat, siga col·locada en esta un suport
  
- La Societat Espanyola d'Ornitologia considera inacceptable l'estudi d'impacte ambiental fet per Iberdrola, SA, i desitja reiterar la necessitat adoptar les mesures oportunes, i inclou que es considere el canvi de traçat de la línia de transport d'energia elèctrica, per a evitar el greu impacte que la instal·lació generarà sobre les poblacions d'aus de la zona afectada. Al·lega que el projecte afecta una àrea d'importància internacional per a les aus (IBA 160) de gran importància per la presència d'interessants aus de muntanya, espècies incloses en l'annex 1 de la Directiva Comunitària 79/409/CEE relativa a la Conservació de les Aus Silvestres.
  
- L'Ajuntament d'Alfafara, l'Ajuntament d'Agres, al·leguen que el projecte produïx impactes sobre el medi ambient, risc per a la salut de les persones i sobre l'economia de la zona fet pel qual s'oposen rotundament a la implantació de la dita línia en els seus respectius termes municipals.
  
- L'Ajuntament d'Ontinyent i el de la vila d'Agullent al·leguen que la construcció de la línia produiria un gran impacte sobre el medi ambient i l'economia local. Per això demanen que se soterre la línia.
  
- Rafael Selva Aracil al·lega que el nom de la propietària de la parcel·la 146 és erroni, el nom que hauria d'aparéixer és el de Teresa Aracil Catalá, i que qualsevol comunicació es realitze a nom dels hereus.
  
Vist que de conformitat amb allò que s'ha establit per la Llei 54/1997, de 27 de novembre, del Sector Elèctric, i el Reial Decret 1.955/2000, d'1 de desembre, es va remetre als ajuntaments de la província d'Alacant afectats pel projecte, separata de la part d'este als efectes d'establir l'oportú condicionat tècnic. En contestació a este escrit els ajuntaments van manifestar el següent:
  
L'Ajuntament de Beneixama va comunicar l'informe tècnic formulat en relació amb la sol·licitud de la llicència d'obres realitzada per Iberdrola per a la construcció de la instal·lació, en el qual es condiciona la concessió d'aquella a l'obtenció dels permisos que hagueren de ser sol·licitats als diferents estaments abans d'iniciar les obres.
  
L'Ajuntament de Banyeres de Mariola va aportar dos informes tècnics formulats en relació amb la sol·licitud de la llicència d'obres realitzada per Iberdrola. En el primer amb data 17 d'octubre de 2001 s'autoritza el projecte. Amb data 30 de novembre de 2001, este ajuntament va emetre un informe tècnic desfavorable, i va sol·licitar el soterrament de la línia atés que l'augment d'electricitat distribuïda no revertix directament en les poblacions afectades i la línia causa impactes sobre l'economia i el medi ambient.
  
Vist que de conformitat amb allò que s'ha establit per la Llei 54/1997, de 27 de novembre, del Sector Elèctric, i el Reial Decret 1.955/2000, d'1 de desembre, es va remetre a l'ajuntament de la província de València afectat pel projecte, separata de la part d'este als efectes d'establir l'oportú condicionat tècnic. En contestació a este escrit l'ajuntament va manifestar el següent:
  
L'Ajuntament de Bocairent va aportar l'informe tècnic desfavorable, i va sol·licitar l'estudi d'altres alternatives a este traçat i, en tot cas, el soterrament de la línia atés que l'augment d'electricitat distribuïda no revertix directament en les poblacions afectades i la línia causa impactes sobre l'economia i el medi ambient.
  
Vist que de conformitat amb allò que s'ha establit per l'article 131 del Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre així mateix separata del projecte tècnic de la línia elèctrica projectada a:
  
- La Confederació Hidrogràfica del Xúquer, del Ministeri de Medi Ambient, per creuament amb diversos llits públics de les províncies de València i d'Alacant sota la seua jurisdicció.
  
- Red Eléctrica de España, SA, per creuament amb la línia de 400 kV denominada Cofrentes-Beneixama entre els suports 139-140 de la dita línia i entre els suports 5-6 del present projecte, al terme de Banyeres de Mariola.
  
- Direcció Territorial de Medi Ambient d'Alacant per creuament amb vies pecuàries.
  
- Telefónica, SA, per creuament amb diverses línies telefòniques aèries.
  
- La Generalitat Valenciana per creuament amb la carretera CV-81.
  
- Enagas per creuament amb un gasoducte.
  
- Renfe per creuament amb el ferrocarril Xàtiva-Alcoi.
  
A fi que emeteren, si procedia, els oportuns condicionats. Traslladats estos al sol·licitant tots estos van ser acceptats per Iberdrola.
  
Vist que remeses al sol·licitant les al·legacions expressades i els condicionats presentats per la resta d'afectats pel projecte no mencionats en el paràgraf anterior, perquè prestaren la seua conformitat o formularen els inconvenients que estimaren procedents, va manifestar, en síntesi:
  
S'accepta el condicionat tècnic formulat per l'Ajuntament de Beneixama.
  
Respecte a l'impacte ecològic negatiu sobre l'agricultura i el paisatge a més de l'avifauna de la zona, Iberdrola informa que s'ha iniciat el procés necessari per a obtindre la preceptiva declaració d'impacte ambiental per part de la Conselleria de Medi Ambient. Per tant, és competència d'este organisme i no d'un altre determinar si la instal·lació suposa un impacte ecològic.
  
Respecte a l'al·legació que els municipis afectats no es beneficiarien de la línia, Iberdrola assenyala que amb la instal·lació d'esta línia es pretén equilibrar l'eix interior a la costa (Rocamora-Beneixama-Catadau).
  
L'1 d'octubre de 2001, l'Ajuntament de Banyeres va acordar per unanimitat de la Comissió de Govern l'autorització del projecte, per tot això, i d'acord amb allò que s'ha establit per la doctrina respecte a la irrevocabilitat dels actes propis, la posterior al·legació del Ple d'este ajuntament hauria de quedar sense efecte.
  
Respecte a la sol·licitud de soterrament de la línia el sol·licitant estima que es deu més prompte a criteris estètics, subjectius, més que a causes reals d'impacte ecològic. També afirma que a causa de la solució constructiva empleada per a la realització de línies soterrades suposa un impacte ecològic major, pel fet que la major part s'executarà en llocs amb greus problemes d'erosió i majors limitacions per a l'explotació agrícola de les finques. L'establiment de servitud per al pas de línies elèctriques subterrànies comprén (d'acord amb l'article 56.3 i 4 de la Llei 54/1997, del Sector Elèctric, i l'article 162.4 del Reial Decret 1.955/2000, d'1 de desembre) la prohibició de plantar arbres i arbustos en una franja no inferior a dos metres a cada costat de l'eix de la canalització i la construcció d'edificis i instal·lacions industrials.
  
En referència a les al·legacions de propietaris en què s'informava que Iberdrola no havia realitzat cap contacte amb estos per a la servitud de pas per les seues propietats Iberdrola afirma que l'empresa es disposa a iniciar una fase de contacte amb els propietaris afectats.
  
Respecte a la petició de M.ª del Carmen Albero Martínez, com a propietària d'una parcel·la afectada, de la desviació de la volada fins al límit amb la parcel·la veïna, l'empresa sol·licitant exposa que no seria major inconvenient traslladar la volada dels conductors al límit de les parcel·les si no s'afectara els propietaris de les parcel·les on s'establiran els suports que conformen la volada de distinta manera sense cap fonament legal.
  
Respecte a la petició de Rafael Selva Aracil, Iberdrola informa que les posteriors comunicacions als afectats propietaris d'eixa parcel·la es farà als hereus de Teresa Aracil Alcalà.
  
Per tot això, sol·licita que es continue el tràmit per a accedir a la sol·licitud plantejada, ja que les al·legacions presentades no desvirtuen la sol·licitud inicial en no haver-se acreditat alguna de les causes previstes en la Llei 54/1997, de 27 de novembre, del Sector Elèctric, per a denegar-la.
  
Vist que, amb data 17 de setembre de 2003, el director general de Gestió del Medi Natural de la Conselleria de Territori i Habitatge va dictar declaració d'impacte ambiental (d'ara en avant DIA), i va estimar acceptable, només als efectes ambientals i sense perjuí de les autoritzacions que li siguen preceptives, el projecte de la Línia aèria d'energia elèctrica de 132 kV doble circuit per al tram comprés entre la ST Beneixama fins a ST Ontinyent el promotor de la qual és Iberdrola Distribución Eléctrica, SAU, sempre que este es desenvolupe d'acord amb el que establix la documentació presentada i no estimant acceptable el traçat per a la connexió amb la línia L/Urrutia-Alcoi- conforme s'ha proposat en el projecte i estudi d'impacte ambiental supeditant-lo a nous estudis que determinen altres corredors, formes de construcció, etc., de menor incidència ambiental. Des de la ST d'Ontinyent fins a connectar amb L/Urrutia-Alcoi s'haurà de buscar un traçat que no afecte enclavaments d'alt valor ambiental.
  
Vist que, d'acord amb la sol·licitud i el projecte, firmat per l'enginyer industrial Alfonso Sánchez Brizuela i visat per la demarcació d'Alacant del Col·legi d'Enginyers Superiors Industrials de la Comunitat Valenciana amb data 1 de març de 2001, que s'han presentat, la finalitat que es perseguix amb la construcció d'esta instal·lació és l'eliminació de les alimentacions en antena de les ST Villena i Ontinyent i l'evacuació de l'energia elèctrica de la futura transformació 400/132 kV en la ST Beneixama, per a donar suport a la transformació 220/132 kV d'Alacant capital.
  
Vist que, d'acord amb la declaració d'impacte ambiental, Iberdrola Distribución Eléctrica, SAU, va presentar una modificació del projecte, firmat per l'enginyer industrial Javier Arroyo Caballero i visat per la demarcació d'Alacant del Col·legi d'Enginyers Superiors Industrials de la Comunitat Valenciana, amb data 25 de juliol de 2003, en el qual es projecta una connexió entre el suport número 38 del projecte original i la ST Ontinyent.
  
Vist que en el període d'informació pública a què va ser sotmesa la sol·licitud per al projecte modificat mitjançant anuncis en el Butlletí Oficial de la Província de València, el dia 30 de juny de 2004, i l'exposició en els taulers d'edictes dels ajuntaments afectats per la dita modificació, no s'ha presentat cap al·legació.
  
Vist que de conformitat amb allò que s'ha establit per la Llei 54/1997, de 27 de novembre, del Sector Elèctric, i el Reial Decret 1.955/2000, d'1 de desembre, es va remetre als ajuntaments de la província de València afectats per la modificació del projecte, separata de la part d'este als efectes d'establir l'oportú condicionat tècnic. En contestació a este escrit els ajuntaments van manifestar el següent:
  
L'Ajuntament de Bocairent no va respondre a la reiteració prevista en l'article 127 del Reial Decret 1.955/2000, d'1 de desembre.
  
L'Ajuntament d'Ontinyent va aportar l'informe del regidor delegat de l'Àrea d'Urbanisme en què assenyala que la línia objecte d'esta resolució no interferix als camins de propietat municipal.
  
Vist que de conformitat amb allò que s'ha establit per l'article 131 del Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre així mateix separata del projecte tècnic de la línia elèctrica projectada a:
  
La Confederació Hidrogràfica del Xúquer, del Ministeri de Medi Ambient, per creuament amb diversos llits públics de la província de València sota la seua jurisdicció.
  
Diputació Provincial de València per creuament amb la carretera CV-655 i matollar.
  
Telefónica, SA, per creuament amb diverses línies telefòniques aèries.
  
A fi que emeteren, si procedia, els oportuns condicionats. Traslladats estos al sol·licitant tots estos van ser acceptats per Iberdrola.
  
Vist que els Servicis Territorials d'Indústria i Energia d'Alacant i la Unitat Territorial d'Energia de València, encarregats de la instrucció de l'expedient de sol·licitud han informat favorablement esta.
  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.
  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica.
  
Atés que la Direcció General d'Energia és competent per a la resolució del present expedient i la seua modificació, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol:
  
Primer
  
Autoritzar administrativament a Iberdrola Distribución Eléctrica, SAU, la construcció dels trams 1 i 2, definits més avall, corresponents al tram ST Beneixama -suport 38 i el tram suport 38-ST Ontinyent de la línia de distribució elèctrica entre la subestació denominada ST Beneixama i la línia denominada Urrutia-Alcoi, en atenció al condicionat imposat per la declaració d'impacte ambiental dictada per la Conselleria de Territori i Habitatge, de 17 de setembre de 2003, i les característiques principals de la qual són les següents:
  
Tensió nominal: 132 kV (1a categoria).
  
Tipologia constructiva: aèria/subterrània.
  
Freqüència: 50 Hz.
  
Potència màxima que ha de transportar: 131 MVA per circuit.
  
Longitud: 14,296 km de doble circuit.
  
Nombre de suports: 50 metàl·lics.
  
Pressupost: 2.319.023,98 euros.
  
Tram 1
  
Municipi (província) afectats: Beneixama (Alacant), Banyeres de Mariola (Alacant) i Bocairent (València).
  
Origen del tram i línia: pòrtic de la subestació elèctrica transformadora denominada ST Beneixama, propietat d'Iberdrola Distribución Eléctrica, SAU.
  
Fi del tram: suport número 38 de la sèrie o alineació número 9.
  
Longitud total del tram: 10,284 km.
  
Nombre de suports del tram: 38.
  
Alineacions: un total de 9, com s'indica en la taula següent:
  
 Sèrie O Longitud
  
Alineació (km) Suports Municipis afectats
  
 1 0,041 Pòrtic ST
  
 Beneixama
  
 i suport 1 Beneixama
  
 2 0,283 1 i 2 Beneixama i
  
 Banyeres de Mariola
  
 3 0,721 2 a 5 Banyeres de Mariola
  
 4 0,192 5 i 6 Banyeres de Mariola
  
 5 1,887 6 a 13 Banyeres de Mariola
  
 6 4,651 13 a 30 Banyeres de Mariola
  
 i Bocairent
  
 7 0,24 30 i 31 Bocairent
  
 8 0,908 31 a 34 Bocairent
  
 9 1,361 34 a 38 Bocairent
  
Tram 2
  
Municipi (província) afectats: Bocairent (València) i Ontinyent (València).
  
Origen del tram i línia: suport número 38 de la sèrie o alineació número 9.
  
Fi del tram: pòrtic de la subestació elèctrica transformadora denominada ST Ontinyent propietat d'Iberdrola Distribución Eléctrica, SAU.
  
Nombre de suports: 12 metàl·lics
  
Els suports núm. 48, 49 i 50 són suports de transició a subterrani de tipus 12S190.
  
2 trams aeris. Longitud total: 3,312 km de doble circuit.
  
2 trams subterranis. Longitud total: 0,696 km de doble circuit.
  
Alineacions: un total de 3, com s'indica en la taula següent:
  
Sèrie O Longitud
  
Alineació (km) Suports Municipis afectats
  
 1 2,728 38 a 47 Bocairent i Ontinyent
  
 2 0,331 47 i 48 Ontinyent
  
 3 0,325 49 i 50 Ontinyent
  
De conformitat amb l'article 40 de la Llei 54/1997, de 27 de novembre, del Sector Elèctric, establix la present autorització s'atorga sense prejuí de les condicions que siguen aplicables i en especial les relatives a l'ordenació del territori i al medi ambient.
  
Segon
  
Aprovar la part del projecte d'execució referida als trams de la línia autoritzats en el punt primer de la present resolució, firmat per l'enginyer industrial Alfonso Sánchez Brizuela i visat per la demarcació d'Alacant del Col·legi d'Enginyers Superiors Industrials de la Comunitat Valenciana amb data 1 de març de 2001 i la seua modificació firmada per l'enginyer industrial Javier Arroyo Caballero i visat per la demarcació d'Alacant del Col·legi d'Enginyers Superiors Industrials de la Comunitat Valenciana amb data 25 de juliol de 2003, i sotmetre'l a les condicions següents:
  
1. Les obres hauran de realitzar-se d'acord amb el projecte presentat.
  
2. El termini d'execució de l'obra serà de 18 mesos.
  
3. El titular donarà compte de l'acabament de les obres a les unitats territorials d'Energia de València i Alacant, d'acord amb l'emplaçament provincial de la instal·lació, als efectes de reconeixement definitiu i extensió de l'acta de posada en servici.
  
4. Les establides en la corresponent declaració d'impacte ambiental.
  
Tercer
  
Declarar en concret la utilitat pública dels trams de la línia elèctrica autoritzats en el punt primer de la present resolució i la urgent ocupació dels béns i els drets afectats per estos trams que figuren a continuació:
  
L'administració deixarà sense efecte la present resolució en qualsevol moment en què s'observe l'incompliment de les condicions imposades en esta.
  
Contra la presente resolució, que no posa fi a la vía administrativa, podrà interposar-se recurs d'alçada davant el secretari autonòmic d'Infraestructures en el termini d'un mes comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.